\*P/2031343\*

KLASA: 406-01/21-01/9

URBROJ: 538-02-3-1/297-21-3

Zagreb, 09. veljače 2021. godine

**ANALIZA TRŽIŠTA**

**Održavanje i nadogradnja sustava eFondovi**

Ministarstvo regionalnoga razvoja i fondova Europske unije planira započeti postupak javne nabave velike vrijednosti za predmet nabave „Održavanje i nadogradnja sustava eFondovi“

 (dalje u tekstu: Naručitelj) planira započeti postupak javne nabave usluge velike vrijednosti za predmet nabave Održavanje i nadogradnja sustava eFondovi.

Temeljem članka 198., stavka 1. i 2. Zakona o javnoj nabavi („Narodne novine“, broj 120/16), i članka 8. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (Narodne novine“, broj 101/17) Naručitelj provodi analizu tržišta. Prije formalnog početka postupka javne nabave sa svrhom provođenja analize tržišta (radi pripreme nabave i informiranja gospodarskih subjekata o svojim planovima i zahtjevima u vezi s nabavom), u nastavku ove obavijesti, Naručitelj objavljuje zahtjeve vezano uz predmetnu nabavu.

Radi daljnjeg planiranja i provedbe postupka te izrade dokumentacije o nabavi molimo sve zainteresirane gospodarske subjekte da dostave primjedbe i prijedloge zajedno s ispunjenim Troškovnikom najkasnije do 1. ožujka 2021. na adresu elektroničke pošte: nabava@mrrfeu.hr s naznakom "Analiza tržišta - Održavanje i nadogradnja sustava eFondovi“.

Zainteresirani gospodarski subjekti su slobodni svoje upite slati neograničeno do kraja navedenog roka (upiti mogu biti skupni ili pojedinačni).

Naručitelj će pažljivo analizirati prikupljene informacije putem ove analize tržišta te temeljem svih dobivenih podataka sastaviti dokumentaciju o nabavi. Prilikom provođenja analize tržišta Naručitelj će postupati na način da svojim postupcima ne narušava tržišno natjecanje niti krši načela zabrane diskriminacije i transparentnosti. Rezultati provedene analize tržišta ne obvezuju Naručitelja niti se njime stvara bilo kakav pravni posao ili odnos s gospodarskim subjektima koji su u istoj sudjelovali.

Naručitelj ima sklopljeni Ugovor o nabavi usluge održavanja i nadogradnji sustava eFondovi na rok od dvije (2) godine, odnosno do 15. srpnja 2021.

Naručitelj ovaj zahtjev dostavlja na adrese elektroničke pošte 23 gospodarska subjekta te objavljuje isti na web stranici Naručitelja.

**Zahtjevi za potencijalne ponuditelje – analiza tržišta za usluge održavanja i nadogradnji sustava eFondovi**

**Uvod**

Ministarstvo regionalnoga razvoja i fondova Europske unije (MRRFEU) je razvilo napredni informatički sustav za upravljanje ESI fondovima za programsko razdoblje 2014.-2020. pod nazivom eFondovi te je isključivi vlasnik postojeće aplikacije odnosno izvornog koda.

Sustav eFondovi omogućava u potpunosti elektroničku prijavu na pozive na dostavu projektnih prijedloga te u potpunosti elektroničku komunikaciju između korisnika bespovratnih sredstava za Operativni program Konkurentnost i kohezija 2014. – 2020. (OPKK) te Operativni program Učinkoviti ljudski potencijali 2014. – 2020. (OPULJP).

U svrhu omogućavanja što većeg stupnja interoperabilnosti i iskorištavanja podataka koji su dostupni u postojećim javnim elektroničkim registrima, sustav eFondovi je povezan sa OIB sustavom Porezne uprave Ministarstva financija, Obrtnim registrom Ministarstva gospodarstva i održivog razvoja, a sigurna autentifikacija korisnika sustava omogućena je preko sustava NIAS (Nacionalni identifikacijski i autentifikacijski sustav).

U svrhu omogućavanja nesmetanog rada sustava eFondovi nužno je osigurati njegovo redovito održavanje kao i nadogradnje u skladu s potrebama MRRFEU kao tijela nadležnog za provedbu OPKK i Ministarstva rada, mirovinskoga sustava, obitelji i socijalne politike (MRMSOSP), kao tijela nadležnog za provedbu OPULJP. Uzimajući u obzir činjenicu kako su korisnici sustava eFondovi djelatnici iz institucija Sustava upravljanja i kontrole OPKK i OPULJP, ali i korisnici pravnih osoba prijavitelja na pozive na dostavu projektnih prijedloga iz navedenih Operativnih programa te korisnici bespovratnih sredstava, nužno je osigurati maksimalnu godišnju dostupnost sustava eFondovi.

Također, sustav eFondovi je u procesu prilagodbe za novo programsko razdoblje u kojemu će se provoditi novi Operativni programi. U tu svrhu postojeća arhitektura sustava prilagodit će se kako bi podržavala i dodatne operativne programe te će se glavni podaci sustava doraditi novim tablicama sa novim nadležnostima tijela nad pojedinim segmentima provedbe novih Operativnih programa. Osim arhitekturalne dorade sustava, planirane su dorade u vidu dodavanja dodatnih podataka u postojeće obrasce ili dodavanje novih obrazaca, primjenjivo isključivo za novo programsko razdoblje, dorade izvještaja, te ostale dorade prema potrebama MRRFEU i MRMSOSP.

Sukladno mogućnostima, provodit će se daljnje povezivanje sa dostupnim javnim elektroničkim registrima i drugim vanjskim sustavima kako bi se u iskoristili postojeći podaci i u najvećoj mogućoj mjeri smanjio administrativni teret prijaviteljima, korisnicima bespovratnih sredstava i institucijama.

S obzirom na njegovu svrhu (izrada i podnošenje projektnih prijedloga na pozive na dodjelu bespovratnih sredstava, provedbe projekata), sustav eFondovi ima preko 14.000 registriranih korisnika, od čega je oko 1.900 korisnika iz institucija.

**Tehnologije**

Informacijski sustav eFondovi je rađen u modelu višeslojne web arhitekture, čime se različiti problemi adresiraju na specifičnu razinu apstrakcije u svrhu postizanja jednostavnijeg upravljanja životnim ciklusom aplikacije.

Cjelokupan sustav se nalazi se u Microsoft Azure cloud-u na Windows 2016 poslužiteljima, čiju uslugu osigurava MRRFEU. Web aplikacije su replicirane na dva odvojena aplikacijska poslužitelja zbog balansiranja prometa te osiguranja što veće dostupnosti sustava. Baze podataka se nalaze na dva odvojena poslužitelja koji su uključeni u Always On Availability Group tehnologiju.

Sve nadogradnje operativnih sustava, baza podataka i ostali infrastrukturni zahvati bit će pravovremeno najavljeni i usuglašeni s Ponuditeljem. Interne procedure MRRFEU podrazumijevaju prethodno izvršavanje nadogradnje ove vrste na testnoj okolini i testiranje utjecaja nadogradnji na rad aplikacija prije izvršavanja nadogradnje na produktivnoj okolini.

Glavne komponente sustava mogu se podijeliti na sljedeće dijelove:

1. Baza podataka

2. Rhetos platforma

3. eFondovi aplikacija

4. Javni portal

5. Javni API

6. TaskRunner

7. Reporting Services.

Razvojne okoline su Visual Studio 2017, SQL Server Management Studio 2016 i Sublime 3.

Internet Information Services (IIS) 10 je aplikacijski web poslužitelj za sve web aplikacije te služi kao host koji obrađuje pristigle HTTP/S zahtjeve te upravlja stanjem aplikacije.

* 1. ***Baza podataka***

Koristi se Microsoft SQL Server 2016 relacijska baza podataka za pohranu, sigurnost i integritet podataka. SQL Server interno koristi Transact SQL jezik za implementaciju SQL-92 standarda.

* 1. ***Rhetos platforma***

Rhetos je platforma koja se koristi za dohvat i upravljanje podacima iz baze podataka. Razvija se pomoću Rhetos DSL (engl. Domain Specific Language) frameworka u kojemu se definiraju poslovna pravila, validacije i ponašanje aplikacije. Opisani DSL poslovni model generira bazu podataka, Web API (REST i SOAP sučelje) i C# poslovni model (engl. Business object model).

Rhetos platforma je modularna i dolazi s predefiniranim paketima za osnovnu upotrebu kao što je generiranje poslovnog modela, REST API-ja i različitih autentikacijskih mehanizama. Podržava pisanje specijaliziranih dodataka u svrhu ostvarivanja posebnih zahtjeva koji nisu implementirani u osnovnim paketima. Napisana je u C# programskom jeziku te koristi EntityFramework za ORM (engl. Object relational mapping) koji pomaže boljoj apstrakciji poslovnog modela.

Dodatno korišteni frameworci su: Autofac, NLog, AutoMapper, Newtonsoft.Json.

* 1. ***eFondovi aplikacija***

eFondovi aplikacija je napisana u MVC (engl. Model/View/Controller) programskoj paradigmi u kojoj se različiti slojevi prezentacije razdvajaju u posebne cjeline radi lakšeg testiranja i održavanja aplikacije. Poslužiteljski dio je napisan u C# programskom jeziku te ASP.NET frameworku, dok se na klijentu koristi JavaScript, HTML i CSS za vizualni prikaz aplikacije.

Autentifikacija korisnika sustava vrši se pomoću NIAS sustava (Nacionalni identifikacijski i autentifikacijski sustav) u nadležnosti Ministarstva uprave, dok su autorizacijska prava definirana pomoću Rhetos modela.

Ostali frameworci i tehnologije koji su korišteni: JSON, XML, XSD, WCF, Cassette, EPPlus, i18n, jQuery, KendoUi, Newtonsoft.Json, NLog, RestSharp, SharpZipLib, Spire, valueinjecter, WebGrease, YUICompressor.NET, Bootstrap.

* 1. ***Javni portal***

Javni portal se sastoji od dva dijela: eksternog na kojemu su predstavljeni javni podaci iz poslovne domene i internog CMS dijela koji upravlja dinamičkim sadržajem na javnom portalu. Korištene su iste tehnologije kao i na eFondovi aplikaciji, no uz nešto manji obim zbog smanjene kompleksnosti i poslovne domene.

CMS dio ima forms autentikaciju koja administratorima aplikacije omogućava login putem kombinacije korisničkog imena i lozinke.

* 1. ***TaskRunner***

TaskRunner aplikacija je dio sustava koji brine o repetitivnim i asinkronim akcijama koje se događaju u sustavu. Pokreće se putem Microsoft TaskScheduler-a te je napisana u C# programskom jeziku.

Dodatno korištene tehnologije i frameworci: JSON, XML, Newtonsoft.Json, NLog, RestSharp.

* 1. ***Reporting Services***

Izvještajni sustav je izgrađen na Microsoft Reporting Services infrastrukturi.

**Opis usluge**

Kroz ugovor o uslugama održavanja i nadogradnji sustava eFondovi potrebno je osigurati sve vrste održavanja sustava kao i usluge nadogradnji sustava prema zahtjevima MRRFEU i MRMSOSP. Sa strane Naručitelja sustav eFondovi administriraju superadministratori sustava iz MRRFEU i MRMSOPS, koji su i nadležni za svu komunikaciju sa pružateljem usluga. U tom smislu, u daljnjem tekstu termin „korisnici“ se odnosi na superadministratore sustava, a ne na pružanje korisničke podrške stvarnim korisnicima sustava eFondovi. Korisničku podršku za sustav eFondovi osiguravaju MRRFEU i MRMSOSP, svaki u svojoj nadležnosti.

Ukoliko se, u složenijim situacijama, pokaže potreba za pružanjem izravne podrške nekome od stvarnih korisnika sustava eFondovi, isto se može zatražiti od pružatelja usluge.

* 1. ***Održavanje***

**3.1.1 Redovito održavanje**

1. Ustroj, održavanje rada i nadzor centraliziranog sustava suradnje s MRRFEU i MRMSOSP u segmentu prijave upita, praćenja statusa rješavanja, prijedloga unaprjeđenja procesa rješavanja upita i izvještavanje MRRFEU i MRMSOSP o statusu;
2. zaprimanje i evidentiranje zahtjeva kroz korisničku podršku;
3. pružanje pomoći korisnicima u korištenju sustava telefonom, e-mailom ili udaljenim pristupom;
4. pružanje pomoći korisnicima u korištenju sustava na lokaciji MRRFEU i MRMSOSP prema potrebi;
5. pružanje informacija o načinu rada pojedinog algoritma ili načinu na koji je pojedini dio sustava implementiran (npr. implementirane funkcionalnosti pojedinih modula i utjecaj na druge obrasce u sustavu i slično);
6. koordinacija prioriteta i rješavanja zahtjeva kroz korisničku podršku;
7. obavještavanje o izlasku novih verzija sustava;
8. redovito održavanje SQL baza podataka prema najboljoj praksi koju propisuje proizvođač;
9. ostalu podršku podrazumijevanu pod pojmom redovitog održavanja aplikacija.

**3.1.2 Održavanje prema potrebi**

1. Otklanjanje grešaka u radu programskih proizvoda, uključujući:

a. ispravak pogrešaka u ispisu

b. ispravak pogrešaka u obradama u sustavu (npr. pogreška u algoritmu za obračun bespovratnih sredstava)

c. ispravak pogrešaka u programskom kodu (npr. pogrešna provjera dozvola)

d. manje prilagodbe sustava (npr. izmjena vrijednosti ili pozicije elemenata na stranici, dodavanje labela, izmjena postojećih labela, skrivanje pojedinih elemenata iz prikaza, uvjetovanje prikaza elemenata ovisno o dozvolama korisnika) u trajanju do pola dana po zahtjevu s uključenom analizom, izvedbom i testiranjem

e. ispravak pogrešaka u dizajnu (npr. pogreška pri prelamanju elemenata sučelja);

1. otklanjanje zastoja u izvođenju obrada koji nisu nastali zbog nepravilnog korištenja informacijskog sustava ili kao posljedica neispravnosti opreme;
2. testiranje i implementaciju ispravaka otkrivenih grešaka;
3. puštanje novih inačica na produkcijsku, testnu i edukacijsku okolinu;
4. ad-hoc intervencije na bazi podataka prema potrebi;
5. kopiranje setova podataka iz produkcijske baze na kopiju produkcije uz anonimizaciju prema zahtjevu MRRFEU i MRMSOSP;
6. optimizacija rada sustava uslijed usporenja rada sustava, na zahtjev;
7. podrška MRRFEU prilikom implementacije sigurnosnih zakrpi, sigurnosne pohrane baza i aplikacija te u slučajevima izmjena na postojećoj mrežnoj, poslužiteljskoj ili datotečnoj infrastrukturi, u skladu s internim procedurama MRRFEU;
8. savjetovanje i pomoć pri definiranju zahtjeva nad aktivnim dijelovima sustava u svrhu poboljšanja kvalitete;
9. obuka ključnih korisnika sustava;
10. ažuriranje dokumentacije sustava;
11. ostala podrška na zahtjev naručitelja.

**3.1.3 Preventivno održavanje**

1. Redoviti nadzor osnovnih pretpostavki ispravnog rada sustava na produkcijskoj okolini:

a. Praćenje rada sustava, izvještavanje o rezultatima rada

b. Preventivna provjera poziva i projektnih prijava na zahtjev MRRFEU i MRMSOSP

c. Praćenje NIAS-a i nesmetanog rada usluge

d. Praćenje dohvaćanja podataka javnih registara

e. Praćenje preuzimanja podataka iz ESIF MIS sustava;

f. Praćenje preuzimanja podataka iz OIB sustava;

1. Redoviti nadzor nad funkcioniranjem sistemske infrastrukture

a. nadzor slobodnog diskovnog prostora i rasta baze podataka te pravovremeno obavještavanje MRRFEU o radnjama koje je potrebno poduzeti u slučaju kritičnog ili gotovo kritičnog smanjenja slobodnih spomenutih resursa,

b. nadzor upozorenja sistemske okoline i sistemskog softvera „alert monitoring“ te pravovremeno obavještavanje MRRFEU o radnjama koje je potrebno poduzeti u slučaju pojave „alert monitoring“ upozorenja,

c. pregled sistemskih i aplikativnih logova te pravovremeno obavještavanje MRRFEU o radnjama koje potrebno poduzeti u slučaju pojave upozorenja o greškama;

d. nadzor funkcioniranja cluster sustava te pravovremeno obavještavanje MRRFEU o radnjama koje potrebno poduzeti u slučaju rada cluster sustava koje odstupa od propisanog funkcionalnom specifikacijom;

e. nadzor izvršavanja pričuvne pohrane „backup podataka“ te hitno obavještavanje MRRFEU o radnjama koje potrebno ili će poduzeti u slučaju da izvršavanje pričuvne pohrane podataka nije uspješno izvršeno;

1. Provođenje redovitih kvartalnih pregleda infrastrukture Sustava i izvještavanje o stanju Sustava;
2. Provođenje preventivnog pregleda stanja Sustava udaljenim pristupom i dostava zapisnika o izvršenoj usluzi po Zahtjevu;
3. Savjetovanje vezano uz moguća poboljšanja na programskom rješenju i vezanim poslovnim procesima po zahtjevu MRRFEU i MRMSOSP
4. ostala podrška na zahtjev naručitelja.
	1. ***Nadograđivanje i proširivanje aplikacije***

U razdoblju trajanja ugovora planiraju se nadogradnje sustava eFondovi. Nadograđivanje i proširivanje sustava eFondovi u skladu sa zahtjevima MRRFEU i MRMSOSP prvenstveno će se odnositi na prilagodbe za novo programsko razdoblje u kojemu će se provoditi novi Operativni programi. U tu svrhu postojeća arhitektura sustava prilagodit će se kako bi podržavala i dodatne operativne programe te će se glavni podaci sustava doraditi novim tablicama sa novim nadležnostima tijela nad pojedinim segmentima provedbe novih Operativnih programa. Osim arhitekturalne dorade sustava, planirane su dorade u vidu dodavanja dodatnih podataka u postojeće obrasce ili dodavanje novih obrazaca, primjenjivo isključivo za novo programsko razdoblje, dorade izvještaja, te ostale dorade prema potrebama MRRFEU i MRMSOSP. Također, nadogradnje mogu uključivati povezivanje s dodatnim javnim elektroničkim registrima, kreiranje potpuno novih funkcionalnih modula, izmjene i nadograđivanje postojećih modula (primjerice modul odabira) uz potencijalnu potrebu dorade postojećih podataka sustava, unaprjeđenje izvještajnog modula, izrada funkcionalnosti napredne analize podataka u svrhu planiranja i ostale dorade.

Od Pružatelja usluge se očekuje obavezno raspisivanje detaljnih specifikacija novih funkcionalnosti u skladu s poslovnim zahtjevima MRRFEU i MRMSOSP, izrada izmjena, izrada testnih skripti, testiranje, nadopuna izvedbene dokumentacije te instalacija navedenih izmjena u skladu s internim procedurama za izmjene u aplikacijama i sustavima.

* 1. ***Okoline***

Za potrebe korištenja i testiranja aplikacije trenutno se koriste sljedeće okoline:

- produkcijska okolina

- testna okolina

- edukacijska okolina

- anonimizirana kopija produkcije.

* 1. ***Popis modula sustava eFondovi***

Sustav eFondovi sadrži sljedeće module ili glavne funkcionalnosti, ovisno o Operativnom programu:

* Korisnički portal (javni dio i pristupni dio za vanjske korisnike i korisnike institucija)
* Komunikacijski modul za potrebe razmjene poruka i dokumenata između vanjskih i korisnika institucija
* Automatske obavijesti u komunikacijski modul, s obzirom na akcije u sustavu, slanje obavijesti na adresu elektroničke pošte korisnika sustava
* Povezivanje s produkcijskim okolinama OIB sustava, Nacionalnog identifikacijskog i autentifikacijskog sustava NIAS te Obrtnog registra
* Administracija osobnih i poslovnih podataka te prava povezanih osoba na strani vanjskih korisnika
* Mapa operativnih programa (koji sadrži informacije o elementima OPKK i OPULJP, upravljanje pokazateljima te podacima i specifičnostima institucija u sustavu)
* Upravljanje korisničkim pravima korisnika institucija
* Verzioniranje svih obrazaca u sustavu i praćenje i osiguravanje dostupnosti svih verzija - revizijski trag
* Programski dodatak
* Poziv na dostavu projektnih prijedloga
* Projektna prijava
* Odabir (uključujući Zahtjev za pojašnjenjem, dodavanje vanjskih ocjenjivača, bilježenje rezultata odabira, izradu zahtjeva za pojašnjenjem te izradu pripreme podataka za Ugovor)
* Ugovaranje, izmjene i ispravci ugovora
* Odobravanje punomoći na razini projekta
* Početni plan dostave Zahtjeva za plaćanjem predujma i Zahtjeva za nadoknadom sredstava
* Plan nabave
* Zahtjev za plaćanje predujma
* Zahtjev za nadoknadom sredstava
* Ispravak statusa projekta
* Plaćanja i povrati
* Revizija
* Provjere na licu mjesta
* Izvješće nakon provedbe projekta
* Računovodstveni sustav
* Financijski instrumenti
* Izvještavanje
* Ovjeravanje izdataka

Popis modula odnosno funkcionalnosti koji su predmet održavanja i nadogradnji nije iscrpan.

**Kontinuitet dostupnosti aplikacije i vrijeme odaziva**

Korisnici aplikacije eFondovi su djelatnici institucija koje čine Sustav upravljanja i kontrole za Operativne programe OPKK i OPULJP s jedne strane (korisnici institucija), te korisnici sa strane prijavitelja na pozive na dostavu projektnih prijedloga odnosno korisnici bespovratnih sredstava s druge strane (vanjski korisnici).

Iz razloga izloženosti sustava eFondovi javnosti te s obzirom da je sustav jedini način za pripremu i dostavu projektne prijave na pozive za dostavu projektnih prijedloga iz navedenih operativnih programa, nužno je osigurati normalan rad sustava eFondovi u najvećoj mogućoj mjeri. Iz tog razloga potrebno je eventualna puštanja novih inačica sustava na produktivnu okolinu ili druge planirane radnje koje bi na određeno vrijeme onemogućile rad s aplikacijom izvoditi uz najavu, u unaprijed planiranim terminima koji će u najmanjoj mogućoj mjeri ometati rad korisnika sustava, izvan radnog vremena kada god je to moguće.

S obzirom na hitnost rješavanja zahtjeva MRRFEU i MRMSOSP za ispravkom grešaka u radu aplikacija, zahtjevi prema Pružatelju usluge će se svrstavati u sljedeće kategorije prioriteta:

|  |
| --- |
| **ODRŽAVANJE** |
| **TIP PRIORITETA** | **OPIS TIPA PRIORITETA** | **SPOSOBNOST NADZORA I INTERVENCIJE** |
| Kritičan incident | Kritičan incident ili greška u radu aplikacije koja ugrožava dostupnost sustava uz primjetan prekid rada prema krajnjim korisnicima | od 0 do 24 sata, 7 dana u tjednu, 365 dana u godini |
| Incident | Kvar na sustavu koji ne ugrožava dostupnost sustava bez primjetnog prekida prema krajnjim korisnicima | od 9 do 17 sati, 5 dana u tjednu (ponedjeljak - petak) |

U periodu nadzora i intervencije Pružatelj usluge mora osigurati dostupnost usluge krajnjim korisnicima od **99%** pri čemu se dostupnost izražena u minutama računa kao:

dostupnost = 100 - **(**(nedostupnost \* 100)/minute u mjesecu**)**

pri čemu je:

Nedostupnost = ukupni broj minuta u mjesecu tijekom kojih su funkcionalnosti aplikacije sustava nedostupni, a u vrijeme nadzora i intervencije.

U vrijeme nedostupnosti se ne uključuje vrijeme koje se odnosi na unaprijed dogovoreno održavanje sustava.

Pružatelj usluge se obvezuje da će udaljeno nadzirati sustav te samostalno uočavati probleme u radu i proaktivno poduzimati adekvatne mjere.

U slučaju nedostupnosti sustava zbog neispravnog rada infrastrukture sustava ili nedostupnosti same kolokacijske usluge koja je u nadležnosti MRRFEU ili treće strane, MRRFEU neće teretiti Pružatelja usluge zbog nedostupnosti, kako je ista izvan dosega pružanja definirane usluge održavanja.

U slučaju dokazivosti da je do nedostupnosti sustava ili pojedine komponente došlo temeljem pogreške treće strane, a na što Pružatelj usluge nije mogao utjecati niti o navedenom znati, isto se neće smatrati nedostupnošću sustava prouzrokovanom radom Pružatelja usluge.

**Izvršenje ugovora i vremenski okvir**

Usluge nadogradnje – rok izvršenja dvije (2) godine od potpisa ugovora.

Usluge održavanja – rok izvršenja četiri (4) godine od potpisa ugovora.

Naručitelj zadržava pravo ne potrošiti sve ugovorene stručnjak/dane u okviru ugovora o uslugama, ukoliko dođe do smanjene količine zahtjeva za nadogradnjama sustava eFondovi.

**Zahtjevi za gospodarski subjekt**

***6.1 Uvjeti tehničke i stručne sposobnosti***

**Uvjeti tehničke i stručne sposobnosti i njihove minimalne razine**

Gospodarski subjekt tijekom provedbe projekta mora imati na raspolaganju stručnjake kvalificirane za izvršenje usluge.

Gospodarski subjekt mora imati na raspolaganju stručnjake koji će obavljati sljedeće uloge u provedbi ugovora:

**Naziv uloge Broj potrebnih izvršitelja**

1. voditelj projekta 1

2. poslovni analitičar 3

3. viši razvojni inženjer 5

4. razvojni inženjer 3

5. dizajner i administrator baza podataka 1

Stručnjaci moraju ispunjavati sljedeće minimalne zahtjeve vezane uz razinu obrazovanja i profesionalno iskustvo:

**1. Voditelj projekta**

- razina obrazovanja koja odgovara sveučilišnom diplomskom studiju, integriranom preddiplomskom i diplomskom sveučilišnom studiju, specijalističkom diplomskom stručnom studiju ili jednakovrijedna kvalifikacija sukladno važećim odredbama o priznavanju inozemnih obrazovnih kvalifikacija;

- profesionalno iskustvo: minimalno 5 godina iskustva u poslovima upravljanja razvojem ili nadogradnjom informatičkih rješenja.

**2. Poslovni analitičar**

- razina obrazovanja koja odgovara sveučilišnom diplomskom studiju, integriranom preddiplomskom i diplomskom sveučilišnom studiju, specijalističkom diplomskom stručnom studiju ili jednakovrijedna kvalifikacija sukladno važećim odredbama o priznavanju inozemnih obrazovnih kvalifikacija;

- profesionalno iskustvo: minimalno 3 godine iskustva u poslovnoj analizi u poslovima razvoja ili nadogradnje informatičkih rješenja.

**3. Viši razvojni inženjer**

- razina obrazovanja koja odgovara preddiplomskom sveučilišnom studiju, preddiplomskom stručnom studiju ili jednakovrijedna kvalifikacija sukladno važećim odredbama o priznavanju inozemnih obrazovnih kvalifikacija;

- profesionalno iskustvo: minimalno 5 godina iskustva u programiranju informatičkih rješenja.

**4. Razvojni inženjer**

- razina obrazovanja koja odgovara preddiplomskom sveučilišnom studiju, preddiplomskom stručnom studiju ili jednakovrijedna kvalifikacija sukladno važećim odredbama o priznavanju inozemnih obrazovnih kvalifikacija;

- profesionalno iskustvo: minimalno 2 godine iskustva u programiranju informatičkih rješenja.

**5. Dizajner i administrator baza podataka**

- razina obrazovanja koja odgovara srednjoškolskom obrazovanju u trajanju od četiri ili više godina ili jednakovrijedna kvalifikacija sukladno važećim odredbama o priznavanju inozemnih obrazovnih kvalifikacija;

- iskustvo administracije baza podataka baziranih na tehnologiji poslužitelja baza podataka koju koristi naručitelj sukladno točki 2.1 ovog dokumenta. stručnjak mora posjedovati važeći certifikat ili jednakovrijedan dokument kojim se dokazuje iskustvo administracije baza podataka baziranih na tehnologiji poslužitelja baza podataka koju koristi Naručitelj

- profesionalno iskustvo: minimalno 5 godina iskustva u dizajnu i razvoju baza podataka.

Gospodarski subjekt mora imati na raspolaganju minimalno traženi broj stručnjaka opisanih kvalifikacija kako bi zadovoljio uvjet iz ove točke, a za uloge poslovni analitičar, viši razvojni inženjer i razvojni inženjer može ponuditi i veći broj stručnjaka od minimalno traženog. Stručnjaci koji su navedeni kao dokaz sposobnosti za ovaj uvjet moraju biti dostupni za izvršenje usluge za vrijeme trajanja ugovora. Odabrani ponuditelj može predložiti drugog stručnjaka kao zamjenu za stručnjaka koji je naveden kao stručnjak u ponudi, no predloženi stručnjak mora imati najmanje jednake kvalifikacije kao što su tražene po ovom kriteriju i kriteriju za odabir ponude.

**Ostali uvjeti provedbe ugovora**

***7.1 Norme osiguranja kvalitete ili norme upravljanja okolišem***

Usluga mora imati biti usklađena sa sljedećim standardom upravljanja kvalitetom - važeći certifikat ISO 9001 - ili jednakovrijedno.

Usluga mora biti usklađena sa sljedećim standardom informacijske sigurnosti - ISO 27001 ili jednakovrijedno.

Naručitelj će priznati kao jednakovrijedan dokument, dokument u skladu s odredbama stavaka 2. i 3. članka 270. ZJN 2016.

***7.2 Jezik***

Ugovor će se izvršavati na hrvatskom jeziku.

**Troškovnik**

**TROŠKOVNIK**

**Naziv predmeta nabave:**   **Usluge održavanja i nadogradnji sustava eFondovi**

|  |  |  |  |  |  |
| --- | --- | --- | --- | --- | --- |
| **R. br.** | **OPIS** | **Jedinica mjere** | **Jedinična cijena bez PDV-a** | **Ukupno količina za obje stavke****(5040)** | **Ukupna cijena bez PDV-a** |
| 1.  | Usluga održavanja sustava eFondovi | stručnjak/dan |  |  |  |
| 2.  |  Usluga nadogradnje sustava eFondovi | stručnjak/dan |  |  |  |
|  | **UKUPNO BEZ PDV-a** |  |
|  | **PDV 25 %** |  |
|  | **UKUPNA CIJENA S PDV-om** |  |

|  |  |
| --- | --- |
| U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_. *(mjesto) (dan, mjesec, godina)*  |  |
|  |  |

*Napomena: Molimo zainteresirane gospodarske subjekte da ponude cijenu sukladno Troškovniku radi utvrđivanja procijenjene vrijednosti predmeta nabave.*

Sukladno procjeni Naručitelja temeljem prethodnih perioda usluga nadogradnji sustava eFondovi te planiranih nadogradnji po trenutnim spoznajama, broj traženih stručnjak/dana po ovoj točki je ukupno 5040 za ukupno razdoblje. Iako se cijena po ovoj točki izražava u danima, obračun usluga vršit će se po **potrošenim satima stručnjaka**.

Naručitelj zadržava pravo ne potrošiti sve ugovorene stručnjak/dane u okviru ugovora o uslugama, ukoliko dođe do smanjene količine zahtjeva za nadogradnjama sustava eFondovi.